Ego Manasses Dei gratia Lingonensis episcopus omnibus notum facio Rainaudum cognomine Leticia pro anima sua et anima uxoris sue Sibille dedisse in elemosinam et concessisse ecclesie Quinciacensi usuarium pasture in omni eo quod ipse habebat apud Chamnessun retentis inde sibi duobus scilicet censualibus in Annuntiatione beate Marie persolvendis. Promisit eciam idem R. se laturum inde ecclesie prefate legitimam guarantiam adversus omnem hominem. Hoc autem laudaverunt Milo filius prefati Rainaudi et Regina eiusdem Milonis uxor. Testes sunt : Petrus decanus Barri, Simon de Brecons, Boinus prepositus et Petrus maior Castellionis. Actum anno Incarnati Dei Mo Co LXXX quarto.